Dulu bajalan uda baduo jo ambo
Tangan uda taruih mamacik pinggang ambo
Kok tataruang ambo di jalan tangan uda
Capek tibo mauruik lah jo ubeknyo
Kinikan lai bantuak tu juo diak …
Indak ka barubah kasiah sayang tu
Kok ka barubah paliang seketek diak
Kurang talabiah maafkan sajo
Baitu bana dulu den ko uda padu
Malakik ambo babaok ka Angku Kadi…
Tapi lah dapek ambo tataruang baitu mato uda
Tabulancik bakeh ambo
Dek dari dulu tataruang juo diak
Antah buto antah lah celek
Baa mangko batu sagadang tu diak
Indak lah nampak dek adiak sayang
Indak lah usah basayang-sayang juo da
Kalau uda indak sayang ka bakeh ambo
Sabab kini ko lah nak jangkang badan ambo
Haram uda kok namuah nak mamareso
Kini bantuak nyo den tak paguno
Kok den tataruang kato uda buto
Tataruang-kataruang juo kau diak
Pagunokanlah incek mato tu
(Ciptaan Masroel Mamudja, Dipopulerkan oleh Upik Saunang dan Yan Juned 1980an, Sumbangan lirik oleh Afrienda Mamudja)
©ourtesy of https://laguminanglamo.wordpress.com/
min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn zsm_Latn zho_Hans